Հանս Բաուր (քանդակագործ)

**Հանս Բաուր** (, ), գերմանացի քանդակագործ։

## Կենսագրություն
Հանս Բաուրը ծնվել է Կոնստանցում։ Նրա հայրը՝ Յոհան Բաուրը (1789–1837), նույնպես քանդակագործ է եղել՝ ծագումով Շվեյցարիայի Թուրգաու կանտոնից, որը գտնվում է Բոդենի լճի մյուս կողմում։ Հանս Բաուրը ուսումն ավարտել է 1846 թվականին և դարձել Յոհան Յակոբ Օեխսլինի աշակերտը Շաֆֆհաուզենում։ Օեխսլինը նկատել է Բաուրի տաղանդը, ինչպես նաև անձնական կապ է ունեցել նրա հետ․ իր երկրորդ կինը՝ Ադելհայդը, Հանս Բաուրի խորթ քույրն էր։ Օեխսլինը կարողացել է Բաուրին ուղղորդել դեպի դասական ոճը։

Բադենի Լեոպոլդ Մեծ դքսի ֆինանսական կրթաթոշակի շնորհիվ Բաուրը կարողացել է 1851-1855 թվականներին սովորել Մյունխենի գեղարվեստի ակադեմիայում, որտեղ նրան դասավանդել է Մաքս ֆոն Վիդնմանը։ 1855 թվականին նա վերադարձել է Կոնստանց, որտեղ Կոնստանցի տաճարի համար ստացել է Սուրբ Կոնրադի և Պելագիուսի երկու կենդանի չափերի արձանների պատվեր, որոնք տեղադրվեցին եկեղեցու արևմտյան դռան վերևում։ Եկեղեցին լայնածավալ վերականգնվել է 1844-1860 թվականներին։ Նույն տարում կերտել է նաև Յան Հուսի արձանիկը։

1857-1861 թվականներին Հանս Բաուրն աշխատել է Կարլսռուեի նորաստեղծ Գեղարվեստի ակադեմիայում: Նա կարողացել է Բիսմարկշտրասե փողոցում գտնվող  ակադեմիայի նոր շենքում մասնավոր արվեստանոց վարձակալել։ Այստեղ նա դասավանդել է Կառլ Ֆրիդրիխ Մյոստին և Գուստավ ֆոն Կրեսին։

1862 թվականին, Գեղարվեստի ակադեմիան ավարտելուց հետո, վերադարձել է Կոնստանց, որտեղ ամուսնացել է Ալբերտինա Ռոբերտի (1842-1926) հետ։ Կոնստանցում հաստատվելով՝ նա այսուհետ կարող էր շարունակել իր քանդակագործի կարիերան։ Սակայն 1863/65 թվականներին նա ուսումնական ուղևորություն է կատարել դեպի Փարիզ և Հռոմ։ Վերադառնալուց հետո Ուլմի Վեշսլեր վիլլայի համար քանդակել է երկու բնական չափի մարմարե արձանները, որոնք հստակ արտահայտվում են նրա իտալական քանդակագործություն ուսումնասիրելու ազդեցությունը։ 1873-1877 թվականներին Կոնստանցում  դասավանդել է երիտասարդ Յոզեֆ Ֆրանց Բաումեյստերին։

Բաուրի վերջին աշխատանքի հանդիսավոր բացումը տեղի է ունեցել 1897 թվականի հոկտեմբերի 30-ին՝ նրա մահից գրեթե հինգ ամիս անց։ Կոնստանցի շուկայի հրապարակում գտնվող տպավորիչ  "Kaiserbrunnen" («Կայսեր շատրվան») առանձին խորշեր ունի չորս կողմերում, որոնցից յուրաքանչյուրում տեղադրված է կայսրերի արձաններ՝ Հերի III, Ֆրիդրիխ I Շիկամորուս, Մաքսիմիլիան I և Վիլհելմ I Հոհենցոլեռն։

## Ստեղծագործություններ
* Բազել
** Վետշտեյն կամրջի () վրա գտնվող բազիլիկների համար ձուլման կաղապարներ, նախագծված Ֆերդինանդ Շլյոթի կողմից (1880)
* Կարլսռուե
** Թուրքերին հաղթած Բադենի մարկգրաֆ Լյուդվիգի արձանը (1858)
* Քել
** Ռայնի կամրջի համար ստեղծված «Հայր Ռայն» հսկա արձանը, որը ձուլվել է երկաթից 1860 թվականին
* Կոնստանց
** Սուրբ Կոնրադի և Պելագիոսի հսկայական արձանները Կոնստանց տաճարի գլխավոր մուտքի մոտ
** Բարձրաքանդակ՝ «Քրիստոսը կանչում է տանջյալներին» տաճարի հյուսիսային կողմի դարպասի վերևում (1855)
** Բադենի մարգրաֆ Բեռնհարդի և Կոնստանցի եպիսկոպոս Գեբհարդի արձանները Կոնստանցի տաճարի ճակատին
** Ցեհրինգենի դուքս Բերտոլդ I-ի և Բադենի մեծ դուքս Լեոպոլդ I-ի արձանները Կոնստանցի մոտ գտնվող Հռենոսի կամրջի համար (1862–63), որոնք, Հռենոսի կամրջի վերակառուցման կապակցությամբ, տեղափոխվել են Կոնստանցի Ռեյնշտայգ
** Աստվածաբան Իգնաց Հենրիխ ֆոն Վեսենբերգի կիսանդրին այն տան ճակատային խորշում, որտեղ նա մահացել է (1866)
** 1870–1871 թվականների պատերազմին նվիրված հուշարձան՝ Վիկտորիայի արձանով, Marktstätte հրապարակում(1873)
** Կայսր Ֆրիդրիխ III-ի կիսանդրին՝ նվիրված 114-րդ հետևակային գնդի 25-ամյակին, տեղադրված հին Ռայնի կամրջի աջ ափին (բացվել է 1892 թվականի հոկտեմբերի 29-ին)
* Մեսքիրխ
** Կոմպոզիտոր Կոնրադին Կրոյցերի կիսանդրին՝ դղյակի առջև (1883)
* Զիգմարինգեն
** Իշխան Յոհան ֆոն Հոհենցոլեռնի արձանը (1891)



Schloss Meßkirch mit Kreutzer-Denkmal 10-05-2002.jpg|Կոմպոզիտոր Կոնրադին Կրոյցերի կիսանդրին Մեսքիրխի ամրոցի առջև
Münster (Konstanz) 1908.jpg|Կոնրադը, Մարիամն ու Պելագիուսը Կոնստանցի տաճարի գլխավոր մուտքի մոտ
Rheintorturm (Konstanz) 2072.jpg|Լեոպոլդի, Լյուդվիգի արձանները և երկու այլ արձաններ Կոնստանցի Հռենոսի կամրջի վրա
Kaiserbrunnen Konstanz 5634.jpg|"Kaiserbrunnen"-ը Կոնստանցում
Bust of Ignaz Heinrich von Wessemberg in Constance.jpg|Իգնաց Հենրիխ ֆոն Վեսենբերգի կիսանդրին Կոնստանցում



## Ծանոթագրություններ

## Գրականություն
* Thomas Cathiau: Hans Baur. In: Friedrich von Weech, Albert Krieger (Hrsg.): Badische Biographien. V. Theil. Heidelberg 1906, S. 55–59․
* Pauk Kühn: Baur, Hans. In: Ulrich Thieme, Felix Becker (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 3: Bassano–Bickham. Wilhelm Engelmann, Leipzig 1909, S. 88․
* Baur, Hans. In: Allgemeines Künstlerlexikon. Die Bildenden Künstler aller Zeiten und Völker (AKL). Band 7, Saur, München u. a. 1993, ISBN 3-598-22747-7, S. 626.

 
Կատեգորիա:Գերմանացի քանդակագործներ
Կատեգորիա:Մյունխենի գեղարվեստի ակադեմիայի շրջանավարտներ